Windows 11

Windows 11 on Microsoftin Windows-perheeseen kuuluva käyttöjärjestelmä, joka julkistettiin 5. lokakuuta 2021. Windows 11 on Windows 10:n seuraaja, johon päivittäminen on ilmaista kaikille Windows 10:n käyttäjille. 

 Ominaisuudet 
Windows 11:n käyttöliittymämuutokset perustuvat Microsoftin aiempaan peruttuun Windows 10X -projektiin. Näihin muutoksiin kuuluu muun muassa käynnistysvalikon muutoksia ja uusia kuvakkeita vanhojen tilalle.

Windows 11 sisältää tuen Android-sovelluksille, jotka ladataan uudistetun Microsoft Storen kautta.
Microsoft ilmoitti kuitenkin maaliskuussa 2024 peruuttavansa tuen Android-ohjelmille vuoden siirtymäajalla.  

Tehtäväpalkki on päivitetty toimimaan paremmin kosketusnäytöillä sekä hiirellä, ja sille on annettu uudeksi nimeksi Dock, kuten MacOS:ssä.

Microsoft Teams on integroitu osaksi Windows 11:tä, ja Microsoft Store uudistuu sekä sen sisältöä valvotaan tarkemmin.

 Vähimmäislaitevaatimukset 
Windows 11 vaatii suhteellisesti huomattavasti uudemman tietokoneen kuin edeltävät Windows-käyttöjärjestelmät. Kesäkuun 2021 esiversiossa tuettuja ovat ainoastaan Intel Coren kahdeksannen sukupolven (Coffee Lake, Whiskey Lake) suorittimet ja myöhemmät, AMD Zen+ -suorittimet ja myöhemmät sekä Qualcomm Snapdragon 850 ja myöhemmät.https://docs.microsoft.com/en-us/windows-hardware/design/minimum/windows-processor-requirements 
Nämä suorittimet ovat noin vuosilta 2017 ja 2018. Vuonna 2015 julkaistu Windows 10 vaati suorittimelta vain NX-, PAE- ja SSE2-tuen, jotka löytyvät Intelin vuoden 2004 Pentium 4 "Prescott"-mallista tai syksyllä 2003 julkaistusta AMD Athlon 64 3200+ -suorittimista.
PIRG arvioi että 400 miljoonaa  tai 40 % Windows 10 PC-tietokoneista ei voi päivittää Windows 11:n käyttöön ja ne päätyvät vuonna 2025 SER-jätteeksi.https://pirg.org/media-center/20000-call-on-microsoft-to-save-400-million-pcs/ Windows 11:ssä on oletusarvoisesti esiasennettuna .NET Framework 4.8.1, vaikka vanhemmat versiot, kuten 4.8, ovat myös saatavilla ja niitä tuetaan taaksepäin yhteensopivuuden takaamiseksi. .NET Framework 3.5 on saatavilla valinnaisena komponenttina. Moderni .NET (Core), kuten .NET 8, ei sisälly toimitukseen, vaan se voidaan asentaa erikseen tai sovellusten mukana, koska Windows toimitetaan pääasiassa vanhan .NET Frameworkin kanssa.

 Vähimmäislaitevaatimukset 
 Suoritin:
 64-bittinen suoritin (x86-64)
 1.0 GHz
 2 ydintä

 Keskusmuisti (RAM):
 4 gigatavua
 Näytönohjain:
 DirectX 12
 WDDM 2.x
 Näyttö:
 720p
 9 tuumaa
 Tallennustila:
 64 Gt
 Järjestelmä:
 UEFI, Secure Boot -tuki
 Trusted Platform Moduuli (TPM) 2.0
 Laitteisto ja verkko
 Internet-yhteys 
 Muuta
 Microsoft-tili 
Listan lähde  ellei toisin mainita.

 Mainokset 
Microsoft lisäsi marraskuussa 2022 Windows 11:n käynnistysvalikkoon mainoksia tuotteistaan. Toukokuussa 2023 myös Asetukset-sovellukseen on lisätty mainos Microsoft 365 -kuukausitilauksesta.https://windowsreport.com/windows-11-settings-app-ads/ 

 Päivitysversiot 

  Versio KoodinimiKoontiversio Myyntinimi Julkaisupäivä Tuen päättymispäivämäärä
(Home, Pro, SE, Pro Education, Pro for Workstations)Tuen päättymispäivämäärä

(Education, Enterprise, IoT Enterprise)   21H2  Sun Valley 1 22000 align=center   4. lokakuuta  2021  10. lokakuuta 2023 8. lokakuuta 2024   22H2  Sun Valley 2 22621 2022 Update  20. syyskuuta  2022  8. lokakuuta 2024 14. lokakuuta 2025   23H2  Sun Valley 3 22631 2023 Update  31. lokakuuta  2023  11. marraskuuta 2025 10. marraskuuta 2026   24H2  Hudson Valley 26100 2024 Update  1. lokakuuta  2024  13. lokakuuta 2026  12. lokakuuta 2027   25H2  Hudson Valley 226200 2025 Update  30. syyskuuta  2025  12. lokakuuta 2027  10. lokakuuta 2028

 Julkaisuversiot 

 Windows 11:n julkaisuversiot Versio Käyttö Lisätietoa Home  koti  Professional  yritys  Kotiversiota laajempi. Professional for Workstations  Enterprise  Education  oppilaitos  Education Professional  SE   IoT Enterprise  IoT-järjestelmät 

Kritiikki
Kolme kuukautta käyttöjärjestelmän julkaisun jälkeen arvioitiin, että noin 0,21 % käyttäjistä oli päivittänyt Windows 10:sta uudempaan versioon. Käyttöjärjestelmän julkaisua pidettiin selvänä epäonnistumisena. Hitaan omaksumisen arvioitiin johtuvan laitevaatimuksista, kuten Trusted Platform Module (TPM 2.0) -vaatimuksesta, joka rajaa vuotta 2018 vanhemmat tietokoneet päivityksen ulkopuolelle, sekä käyttöliittymän heikennyksistä ja ohjelmointivirheistä.
Marraskuussa 2022, eli vähän yli vuoden uuden käyttöjärjestelmän julkaisusta, verkkosivustoja mittaavan Statcounterin mukaan  16 % internetissä käytetyistä PC-yhteensopivista tietokoneista on päivitetty Windows 11:een.https://www.theregister.com/2022/11/02/windows_11_statcounter/ 
Vuoden 2023 lopussa markkinaosuudet olivat Statcounterin mukaan 23,61 % Windows 11 ja 71,64 % Windows 10. Jotkin analyytikot, kuten yritys-PC:itä seuraava Lansweeper määritti Windows 11:n markkinaosuuden olevan vain 8,35 prosenttia.https://www.theregister.com/2023/10/05/win_11_penetration_still_low/ 
The Registerin kirjoittaa että Microsoft kumppaneineen mahdollisesti yritti pakottaa käyttäjät päivittämään tietokoneensa, mikä epäonnistui ja suurin osa jäi Windows 10:n käyttäjiksi.https://www.theregister.com/2023/12/23/windows_12_analysis/ Statcounterin mukaan Windows 11:n markkinaosuus ylitti Windows 10:n markkinaosuuden heinäkuussa 2025, jolloin markkinaosuudet olivat 53,51 % Windows 11 ja 42,88 % Windows 10.

Microsoft ilmoittaa, että käyttöjärjestelmän vähimmäisvaatimus RAM-keskusmuistille on neljä gigatavua. Käyttöjärjestelmä kuitenkin käyttää normaalikäytössä suunnilleen tämän määrän, ja käyttäjät eivät voi pelata tai käsitellä multimediaa sujuvasti vain neljällä gigatavulla.https://www.ozzu.com/wiki/609107/realistic-windows-11-system-requirements Verkkoselaimessa ei pysty pitämään auki edes välttämättä muutamaa verkkoselaimen välilehteä enempää.https://www.laptopmag.com/articles/how-much-ram Windows 11 vaatii myös Trusted Platform Module (TPM) 2.0 -yhteensopivan suorittimen. Laitekannan uusiutumistrendistä päätellen vasta vuonna 2026 maailman koko PC-laitekanta täyttää Windows 11:n asentamisen vaatimukset.https://www.zdnet.com/article/a-surprising-number-of-pcs-cant-upgrade-to-windows-11-heres-why/ Jo vuonna 2021 tätä TPM 2.0 -vaatimusta lehdistö arveli käyttöjärjestelmän yleistymisen rajoitteeksi.https://www.pcworld.com/article/394793/what-cpus-can-run-windows-11.html

Windows 11:een ei voi päivittää Windows 8.1- ja Windows 7 -versioista suoraan. Vain tietokoneelle asennetusta Windows 10 -versiosta voi siirtyä Windows 11:een.https://www.microsoft.com/fi-fi/windows/windows-11-specifications

 Lähteet 

 Aiheesta muualla 

 Esittelyssä Windows 11

Luokka:Windows-versiot
Luokka:Vuoden 2021 ohjelmistot